  Туспуктэм: vk.com (Национальная библиотека Удмуртской Республики) Наталия Сильвестрова 15-тӥ толсуре Удмуртиысь Йӧскалык лыдӟетъюртлэн юртаз Дэри ёрослэн литератураезлэсь нуналъёссэ сӥё-дано ворсан ужрад ортчиз. Со сярысь ужъюртлэн «ВКонтакте» мерлыко вотэсысь нимлыко огиназ ивортӥзы. 2022-тӥ арын Дэри ёрос Удмуртилэн литературая шоркарез луиз Йӧскалык лыдӟиськоннилэн «Удмурт Элькунысь муниципал кылдытэтъёслэн литератураоссылэн нуналъёссы» программаез улсын. Удмуртиын улӥсьёс быдэс ар ӵоже Дэри ёрослэн литература кылёсэныз тодматскыны быгатӥзы. Ужрадын ӵектослы йылпумъянъёс лэсьтӥзы. Литературалэсь нуналъёссэ ортчытон эстафетаез Дэри ёрос Эгра ёрослы сётӥз. Озьы ик эграос Удмуртилэн литературая шоркарлэсь тодметпуссэ но талисманзэ нуизы    Йӧскалык лыдӟетъюртлэн кивалтӥсез Татьяна Тенсиназ Дэри ёрос литературалэн нуналъёсаз пыриськемъёслы тау карон кылъёс вера Учкисьёс Дэри ёросысь гожъяськисьёслэн ужъёсынызы, тодматскизы, коллективъёслэсь кырӟамзэс кылзиськыны. Ворсан ужрадэн огдыре «Завяловский почерк в литературе Удмуртии» книга адӟытон ужаз   Тодэ вайытом, Дэри ёросысь гурт библиотекалы Удмуртиысь калык писательлэсь Вячеслав Ар-Сергилэсь нимзэ сётӥзы. Тегъёс: Удмуртия Лулчеберет Литература Эгра Дэри  